**ΕΛΛΗΝΙΚΗ ΔΗΜΟΚΡΑΤΙΑ**

**ΠΕΡΙΦΕΡΕΙΑ ΑΤΤΙΚΗΣ**

**ΔΗΜΟΣ ΚΑΛΛΙΘΕΑΣ Καλλιθέα : 26-2-2024**

**ΕΠΙΤΡΟΠΗ ΠΑΡΑΚΟΛΟΥΘΗΣΗΣ Αρ. πρωτ.: 9983**

**& ΠΑΡΑΛΑΒΗΣ ΠΡΟΜΗΘΕΙΩΝ**

**ΜΕΤΑΦΟΡΙΚΩΝ ΜΕΣΩΝ, ΜΗΧ/ΤΩΝ**

**ΕΡΓΟΥ, ΛΟΙΠΩΝ ΜΗΧ/ΤΩΝ ΚΑΙ ΟΧΗΜΑΤΩΝ**

#### ΠΡΑΚΤΙΚΟ ΕΞΕΤΑΣΗΣ ΑΙΤΗΜΑΤΟΣ ΤΟΥ ΟΙΚΟΝΟΜΙΚΟΥ ΦΟΡΕΑ «Χ Ν ΠΑΥΛΟΥ ΜΟΝΟΠΡΟΣΩΠΗ ΙΚΕ» ΣΤΟΝ ΟΠΟΙΟ ΚΑΤΑΚΥΡΩΘΗΚΕ Η ΠΡΟΜΗΘΕΙΑ ΜΕ ΤΙΤΛΟ «ΠΡΟΜΗΘΕΙΑ ΕΝΟΣ (1) ΜΙΚΡΟΥ ΚΛΕΙΣΤΟΥ ΦΟΡΤΗΓΟΥ – ΕΝΟΣ (1) ΟΧΗΜΑΤΟΣ ΜΕΤΑΦΟΡΑΣ ΠΡΟΣΩΠΙΚΟΥ (9) ΘΕΣΕΩΝ - ΕΝΟΣ (1) ΜΙΚΡΟΥ ΠΟΛΥΜΟΡΦΙΚΟΥ ΑΥΤΟΚΙΝΗΤΟΥ– ΔΥΟ (2) ΜΙΚΡΩΝ ΑΝΑΤΡΕΠΟΜΕΝΩΝ ΦΟΡΤΗΓΩΝ» ΓΙΑ

#### ΕΓΚΡΙΣΗ ΜΕΤΑΘΕΣΗΣ ΤΟΥ ΧΡΟΝΟΥ ΠΑΡΑΔΟΣΗΣ ΟΡΙΣΜΕΝΩΝ ΕΙΔΩΝ

##  Στον χώρο των γραφείων της Διεύθυνσης Περιβάλλοντος του Δήμου Καλλιθέας (Ελ. Βενιζέλου 270), την 26η Φεβρουαρίου 2024, ημέρα Δευτέρα και ώρα 10:00, συνήλθε η Επιτροπή παρακολούθησης και παραλαβής προμηθειών μεταφορικών μέσων, μηχανημάτων έργου, λοιπών μηχ/των και οχημάτων, η οποία συγκροτήθηκε με την αριθμό 15/2024 απόφαση του Δημοτικού Συμβουλίου του Δήμου Καλλιθέας, προκειμένου να εξετάσει το από 22.2.2024 γραπτό αίτημα του οικονομικού φορέα «Χ Ν ΠΑΥΛΟΥ ΜΟΝΟΠΡΟΣΩΠΗ ΙΚΕ», στον οποίο κατακυρώθηκε η προμήθεια με τίτλο «Προμήθεια ενός (1) μικρού κλειστού φορτηγού – ενός (1) οχήματος μεταφοράς προσωπικού (9) θέσεων - ενός (1) μικρού πολυμορφικού αυτοκινήτου – δύο (2) μικρών ανατρεπόμενων φορτηγών», ως προς τις ομάδες:

##  Α. Προμήθεια μικρού κλειστού φορτηγού,

## Β. Προμήθεια οχήματος μεταφοράς προσωπικού (9) θέσεων &

## Γ. Προμήθεια μικρού πολυμορφικού αυτοκινήτου,

## για την έγκριση μετάθεσης του χρόνου παράδοσης του ενός (1) μικρού πολυμορφικού αυτοκινήτου.

##  Στη συνεδρίαση ήταν παρόντα τα μέλη:

1. **Ξενάκης Εμμανουήλ, ΔΕ Οδηγών με βαθμό Α’ , Τακτικό μέλος.**
2. **Τουρή Κωνσταντίνα ΤΕ Μηχανικών και ειδικότητας ΤΕ Μηχανολόγων Μηχανικών, με βαθμό Α’, Τακτικό μέλος.**
3. **Τσολακίδης Νικόλαος, ΔΕ Τεχνικού με ειδικότητα ΔΕ Μηχανοτεχνιτών Οχημάτων με βαθμό Α΄ , Τακτικό μέλος.**

Αφού διαπιστώθηκε η απαρτία, η επιτροπή προέβη στην εξέταση του

υποβληθέντος αιτήματος. Συγκεκριμένα, προέβη στην ανάγνωση του από 22-2-2024 γραπτού αιτήματος του οικονομικού φορέα «Χ Ν ΠΑΥΛΟΥ ΜΟΝΟΠΡΟΣΩΠΗ ΙΚΕ», το οποίο υποβλήθηκε ηλεκτρονικά μέσω email και έχει ως παρακάτω:

 *Λόγω των μεγάλων καθυστερήσεων στην παραγωγή των οχημάτων αλλά και σε ελλείψεις διαφόρων εξαρτημάτων και λόγω των δυσκολιών που συναντώνται σε όλο το φάσμα της κατασκευής των οχημάτων όπως μετακινήσεις, διεκπεραιώσεις και ταξινομήσεις, σας ενημερώνουμε ότι θα υπάρξει καθυστέρηση στην παράδοση του Toyota Hilux DC. Δοθέντος του γεγονότος αυτού, είναι αδύνατο να παραδοθεί μέχρι και την καταληκτική ημερομηνία παράδοσης, που είναι στις 28/3/2024.*

 *Με βάση την επιστολή του προμηθευτή, το όχημα, αναμένουμε να είναι στις εγκαταστάσεις σας σε δύο μήνες, οπότε βάσει χρονοδιαγράμματος θέλουμε την μετάθεση της καταληκτικής ημερομηνίας παράδοσης.*

 *Συγκεκριμένα, αιτούμεθα τη μετάθεση της καταληκτικής ημερομηνίας παράδοσης του οχήματος από τις 28/03/2024, που είναι σήμερα, στις* ***28/05/2024.***

*Σε κάθε περίπτωση σας ενημερώνουμε ότι πρόθεση της Εταιρείας μας δεν είναι να εξαντλήσει το ως άνω ζητηθέν χρονικό διάστημα μετάθεσης χρόνου παράδοσης, αλλά και να υλοποιήσει τη συμβατική της υποχρέωση το συντομώτερο δυνατόν.*

Η επιτροπή αφού έλαβε υπόψη:

α. το παραπάνω υποβαλλόμενο αίτημα του οικονομικού φορέα «Χ Ν ΠΑΥΛΟΥ ΜΟΝΟΠΡΟΣΩΠΗ ΙΚΕ» με τον οποίο υπογράφηκε η σύμβαση προμήθειας των οχημάτων:

i. ενός (1) μικρού κλειστού φορτηγού

ii. ενός (1) οχήματος μεταφοράς προσωπικού (9) θέσεων &

iii. ενός (1) μικρού πολυμορφικού αυτοκινήτου

β. Τις διατάξεις του άρθρου 206 του Ν. 4412/2016.

γ. Το γεγονός ότι δεν υφίστανται εξαιρετικά επείγουσες εργασίες για την χρήση του συγκεκριμένου οχήματος από την Διεύθυνση Περιβάλλοντος που να καθιστούν αναγκαία την άμεση και εντός του προβλεπόμενου χρόνου παράδοση του συγκεκριμένου μικρού πολυμορφικού αυτοκινήτου, για το οποίο ο οικονομικός φορέας αιτείται της έγκρισης μετάθεσης του χρόνου παράδοσης των κατά (2) δύο μήνες

Εισηγείται

Ομόφωνα, για την αποδοχή του από 22-2-2024 υποβαλλόμενου αιτήματος του οικονομικού φορέα «Χ Ν ΠΑΥΛΟΥ ΜΟΝΟΠΡΟΣΩΠΗ ΙΚΕ» , ως προς την έγκριση μετάθεσης του χρόνου παράδοσης του συγκεκριμένου μικρού πολυμορφικού αυτοκινήτου κατά (2) δύο μήνες.

 ΤΑ ΜΕΛΗ ΤΗΣ ΕΠΙΤΡΟΠΗΣ :

1. **Ξενάκης Εμμανουήλ, ΔΕ Οδηγών με βαθμό Α’ , Τακτικό μέλος.**
2. **Τουρή Κωνσταντίνα ΤΕ Μηχανικών και ειδικότητας ΤΕ Μηχανολόγων Μηχανικών, με βαθμό Α’, Τακτικό μέλος.**
3. **Τσολακίδης Νικόλαος, ΔΕ Τεχνικού με ειδικότητα ΔΕ Μηχανοτεχνιτών Οχημάτων με βαθμό Α΄ , Τακτικό μέλος.**

**Εσωτερική διανομή:**

- Τμήμα Προμηθειών και Αποθηκών

- Διεύθυνση Περιβάλλοντος